**Mór Városi Önkormányzat Képviselő-testületének**

**106/2019. (III.27.) Kt.**

**határozata**

**a Fejér Megyei Kormányhivatal számára átadandó helyiségek tárgyában**

Mór Városi Önkormányzat Képviselő-testülete a Klebelsberg Intézményfenntartó Központ Mór, Kapucinus tér 3. (1. hrsz.) alatt található 90,85 m2-es összközműves bérleménybe történő áthelyezésével kapcsolatban hozott 58/2014. (III. 26.) Kt. határozatát hatályon kívül helyezi.

A Fejér Megyei Kormányhivatal Móri Járási Hivatala Gyámügyi Irodája elhelyezése érdekében a Mór, Kapucinus tér 3. szám alatti 1. hrsz.-ú ingatlanon az ügyviteli épület hátsó udvarában található – részben önkormányzati tulajdonban és a Mór-Holding Kft. üzemeltetésében lévő – összesen 24,91 m2-es helyiségeket határozatlan időre térítésmentesen használatba adja.

A megállapodásban rögzíteni kell, hogy a járási hivatal helyiség igényének csökkenése esetén elsődlegesen tárgyi bérleményt adja vissza járási hivatal az önkormányzat részére.

A Képviselő-testület felhatalmazza a polgármestert a határozatban foglaltaknak megfelelően a Fejér Megyei Kormányhivatallal kötött hatályos használati megállapodás és a hatályos üzemeltetési megállapodás módosításának aláírására.

Határidő: 2019.04.15.

Felelős: polgármester (Városfejlesztési és -üzemeltetési Iroda)

 Fenyves Péter Dr. Ujszászi György Szabolcs

 polgármester jegyző